Ганне Земчанка не давялося задавацца спрадвечным пытаннем “Кім быць?”. Яна нарадзілася ў сям’і з педагагічнымі традыцыямі, таму жаданне стаць настаўніцай для Ганны абсалютна гарманіравала з яе натурай і характарам. Цяпер Ганна Пятроўна Земчанка — настаўніца англійскай мовы гімназіі № 5 Віцебска. І калі запыталася ў маладой настаўніцы пра цяжкасці і праблемы, якія напачатку суправаджаюць кожнага пачынаючага педагога, то яна без роздуму адказала: “Ведаеце, нават няма на што паскардзіцца!”